open-index/open-wikipedia-markdown huggingface dataset:
The Rockets

**The Rockets** var et amerikansk rockeband som ble oppdaget av Neil Young etter deres debutalbum *The Rockets* i 1968. Albumet solgte bare omtrent 5&nbsp;000 eksemplarer, men Young var en av bandets fans og fikk med Danny Whitten, Bill Talbot og Ralph Molina på sitt andre soloalbum *[[Everybody Knows This Is Nowhere]]* i 1969. De dannet bandet War Babies, som Young raskt døpte om til Crazy Horse. The Rockets ble oppløst da Young ønsket å samarbeide mere med Whitten, Talbot og Molina. Senere samarbeidet de fleste andre medlemmene av bandet også med Young på diverse album.

## Diskografi
### Singel
*1967 «Hole in My Pocket»/«Let Me Go»
### Album
*1968 *The Rockets*   

## Medlemmer
*Danny Whitten – gitar, vokal
*George Whitsell – gitar, vokal
*Leon Whitsell – gitar
*Billy Talbot – bass
*Ralph Molina – trommer, vokal
*Bobby Notkoff – fiolin

## Eksterne lenker
*
Ólavur á Heygum

**Ólavur á Heygum** (1866–1923) var en færøysk politiker, handelsmann og bonde i Vestmanna.

Han vokste opp på kongsbondegården Heygagarður i Vestmanna. Han var sønn av Birita (Birgitte) og Jóannes á Heygum (Olsen). Han var døpt Olaf Johannes Olsen. Hans søster Sara (gift Dam) ble mor til Peter Mohr Dam.

Ólavur á Heygum var en foregangsmann på flere områder. Det var på hans initiativ at den første telefonkabelen på Færøyene ble lagt mellom Vestmanna og Tórshavn i 1905. Sommeren 1907 la han en vannledning fra Fossá til en kraftturbin, som skulle forsyne bygda med elektrisk kraft. Han fikk imidlertid ingen offentlig støtte.

Han var lagtingsmann for Norðurstreymoy fra 1903 til 1906 og sognestyreformann i Vestmanna fra 1904 til 1908. Som lagtingsmann prøvde han å samle støtte for en bank, men fikk ikke gehør for det. Ólavur á Heygum var selvstyremann, men satt på Lagtinget før de faste partigruppene ble dannet.

Ólavur á Heygum ivret også sterkt for misjonssaken.

## Referanser
13. etappe av Vuelta a España 2009

## Klatre- og spurtpoeng

### 1. spurt (Guadix)
Etter 85 km

### 2. spurt (Huétor Vega)
Etter 142,5 km

### 1. klatring (Alto de Berja)
Etter 9,8 km

### 2. klatring (Puerto de la Ragua)
Etter 43,6 km

### 3. klatring (Puerto de los Blancares)
Etter 110,7 km

### 4. klatring (Alto de Monachil)
Etter 154,8 km

### Målgang (Sierra Nevada)
Etter 172,4 km

## Manglende ryttere
* **17**  Rinaldo Nocentini (ALM) brøt.
* **45**  Franck Bouyer (BBO) brøt.
* **64**  Simon Gerrans (CTT) brøt.
* **69**  Dominique Rollin (CTT) brøt.
* **92**  Sébastien Chavanel (FDJ) brøt.
* **102**  Eros Capecchi (FUJ) brøt.
* **109**  Davide Viganò (FUJ) brøt.
* **141**  Tom Boonen (QST) brøt.
* **151**  Óscar Freire (RAB) brøt.
* **187**  Björn Schröder (MRM) brøt.

## Referanser


## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com
Autostrada A3 (Italia)

**Autostrada A3** er en motorvei som går mellom Napoli og Reggio Calabria via Salerno, sør i Italia. Veien er i alt 494,9 km lang og går gjennom tre regioner i Italia: Campania (171&nbsp;km), Basilicata (30&nbsp;km) og Calabria (293,9&nbsp;km). 

Hele veien er mer eller mindre en motorvei av varierende kvalitet. Veistrekningen fra trafikkmaskinen ved motorvei A1 i Napoli til avkjøringen mot Pompeii ble bygget gjennom 1920-årene som en lokal bomvei. Senere ble veien modernisert til motorveistandard. I 1974 ble veien klassifisert som en autostrada. I dag gjennomgår motorveien enkle moderniseringsforsøk på enkelte strekninger og knutepunkter. Mange av knutepunktene langs A3 har veldig smale hjørner og korte avkjøringsfelt; dette gjelder spesielt strekningen Napoli – Salerno, hvor det ved enkelte knutepunkter er satt opp stoppskilt for trafikk som skal inn på veien. Veiskuldre er sjeldent å finne langs hele strekningen, bortsett fra tilfeldige plasser for nødstopp som kommer med jevne mellomrom. Generelt sett er størsteparten av motorveien ofte sterkt overfylt.  

Den sørlige delen av A3 (Salerno – Reggio Calabria) er tollfri og blir vedlikeholdt av ANAS, det statseide selskapet som har ansvar for offentlige veier. Ettersom veien går gjennom et fjellendt område, er den kjent for å stor trafikk (spesielt ved begynnelsen og slutten av feriene), og det dårlige vedlikeholdet av veien sammenlignet med andre italienske motorveier. ANAS har sakte oppgradert de dårlige strekningene i løpet av de siste 30 årene, men fortsatt gjenstår mye.

## Rute
Sierra

**Sierra** (fra spansk, ''fjellkjede'' og *[[sag]]*, spansk ord fra latin: *serra*) kan vise til:

## Steder
* Sierra Bullones, kommune på Filippinene
* Sierra County
** Sierra County (California), fylke i USA
** Sierra County (New Mexico), fylke i USA
* Sierra de San Francisco, fjellkjede i Mexico
* Sierra Leone, land i Vest-Afrika
* Sierra Nevada (Spania), fjellkjede i Spania
* Sierra Nevada de Santa Marta, fjellkjede i Colombia
* Sierra Nevada nasjonalpark (Spania), nasjonalpark i Spania
* Sierra Madre
** Sierra Madre de Chiapas, fjellkjede i Mexico og Guatemala
** Sydlige Sierra Madre, fjellkjede i Mexico
** Vestlige Sierra Madre, fjellkjede i Mexico
** Østlige Sierra Madre, fjellkjede i Mexico
* Sierra Tarahumara, fjellkjede i Mexico

## Underholdning
* Sierra Entertainment (tidligere On-Line Systems og Sierra On-Line), amerikansk videospillutvikler og -utgiver (1979–2008)
* ''Sierra Madres skatt'', amerikansk dramafilm fra 1948
* ''Sierra Sue'' (sang), amerikansk sang fra Joseph Buell Carey
* ''Sierra Torrida'', amerikansk-meksikansk film fra 1970

## Øvrige
* Ford Sierra, bilmodell fra Ford
HB Køge

**HB Køge** er en dansk fotballklubb i Køge i Region Sjælland som spiller i landets nest høyeste divisjon 1. divisjon. HB Køge ble grunnlagt i 2009 gjennom en sammenslåing av klubbene Herfølge Boldklub og Køge Boldklub. Klubbens hjemmebanen er Køge Idrætspark.

## Kjente spillere med tilknytning til klubben
*  Mads Laudrup
*  Mike Jensen
*  Roberto Saraiva

## Eksterne lenker
* Klubbens offisielle nettsider
Olaf Prenzler

**Olaf Prenzler** (født 2. april 1958 i Käsdorf) er en tysk tidligere friidrettsutøver (sprinter) som representerte Øst-Tyskland. Hans fremste meritt er gullet på 200 meter under EM 1982 i Athen. I tre europamesterskap på rad (1978, 1982 og 1986) var han på det østtyske laget som innkasserte sølv på kortstafetten.

## Referanser


## Eksterne lenker
*
Valéria Gyenge

**Valéria Gyenge** (født 3. april 1933 i Budapest) er en ungarsk tidligere svømmer som under Sommer-OL 1952, i Helsingfors vant gullmedalje på 400&nbsp;m frisvømming. I 1978 ble hun medlem av svømmingens Hall of Fame i Fort Lauderdale, Florida.

## Referanser


## Eksterne lenker
*
Norsk harehund

**Norsk harehund** er et navn som refererer til en sammenslåing av hunderasene dunker og hygenhund. Disse rasene ble mellom 1925 og 1934 slått sammen til en og samme hunderase av NKK, selv om Norsk Harehundklub var sterkt imot dette. Etter at avlsarbeidet med dunker og hygenhund tok seg opp i mellomkrigsåra ble rasene i 1934 igjen skilt fra hverandre, med hver sine rasestandarder.

## Se også
* Norske hunderaser
* Støvere
Norsk Harehundklub

**Norsk Harehundklub** ble stiftet i 1902 og organiserer i dag jegere og harehunder i Oslo og Akershus. Klubben er tilsluttet Norske Harehundklubbers Forbund (NHKF).

Klubben har som formål å informere og arbeide for et riktig og ansvarlig hundehold, være med på å utvikle alle hunderaser som hører inn under NHKF, arrangere jaktprøver og utstillinger, utdanne jaktprøvedommere, formidle kontakt mellom medlemmer og de respektive rasers avlsråd for veiledning i avls- og oppdrettsspørsmål, samt valpekjøp, drive opplysning og samfunnsnyttig arbeid av kynologisk art, arbeide for å fremme human jakt og ansvarsbevisst ferdsel i skog og utmark, samt iverksette øvrige tiltak som antas å gagne formålet.

## Eksterne lenker
* Norsk Harehundklub
Hartmut Weber

**Hartmut Weber** (født 1960) er en tysk tidligere friidrettsutøver som konkurrerte for Vest-Tyskland på sprintdistanser, hovedsakelig 400 meter. 

I EM 1982 i Athen oppnådde han karrierens høydepunkt med gull på 400 meter, med tiden 44.72 s. I samme mesterskap ble det også seier på langstafetten sammen med Erwin Skamrahl, Harald Schmid og Thomas Giessing. Den siste mesterskapsmedaljen ble sølvet på  4 x 400 meter under VM i Helsingfors i 1983, denne gang sammen med Erwin Skamrahl, Jörg Vaihinger og Harald Schmid.

Tiden 44,72 s rangerer han som nummer fem blant tyske 400 meter-løpere (per 1. september 2006), bak Thomas Schönlebe, Erwin Skamrahl, Ingo Schultz og Karl Honz. 

## Referanser


## Eksterne lenker
*
Dorcus Inzikuru

**Dorcus Inzikuru** (født 2. februar 1982) er en ugandisk friidrettsutøver (hinderløper).

Inzikuru tok Ugandas første gullmedalje i friidrett da hun under VM 2005 i Helsingfors vant 3000 meter hinder. Året etter vant hun samme distanse under Samveldelekene. Inzikurus ugandiske rekord på 3 000 meter hinder lyder på 9.15,04 og ble satt i Athen i 2005.

## Referanser


## Eksterne lenker
*
SønderjyskE

**Sønderjysk Elitesport** er et dansk idrettslag som bedriver elitesport i både fotball, håndball og ishockey. Klubben ble grunnlagt i 2004 gjennom sammenslåing av en rekke lokale klubber av ulike idretter. Sønderjysk Elitesport er basert i Sønderjylland og har en felles administrasjon lokalisert i Haderslev.

Herrelaget i fotball har sin hjemmebane på Sydbank Park og spilte til 2022 i Superligaen. 

## Spillerstall

### Utlånte spillere

## Kjente spillere med tilknytning til klubben
*  Morten Bertolt
*  Martin Halle
*  Kasper Jensen
*  Simon Poulsen
*  Anders Østli
*  Jarl André Storbæk

## Referanser


## Eksterne lenker
* SønderjyskE - offisiell nettside
Andreas Knebel

**Andreas Knebel** (født 21. juni 1960 i Sangerhausen) er en tysk tidligere friidrettsutøver som konkurrerte for Øst-Tyskland (sprintdistanser).

Karrierens høydepunkt er sølvmedaljene fra OL 1980 i Moskva på langstafetten og på 400 meter under EM 1982 i Athen. Stafettlaget i OL bestod av Klaus Thiele, Frank Schaffer og Volker Beck.

## Referanser


## Eksterne lenker
*
Silkeborg IF

**Silkeborg IF** er en dansk fotballklubb fra Silkeborg i Region Midtjylland. Klubben ble grunnlagt den 26. april 1917. Silkeborg IF spiller hjemme på JYSK Park.

Klubben kom fra den danske andredivisjonen til Superligaen og ble seriemester i 1993/1994–sesongen det første året i den øverste divisjonen under ledelse av trener Bo Johansson. Han ble deretter landslagstrener for . Klubben vant også UEFA Intertoto Cup i 1996 sammen med En Avant Guingamp og Karlsruher SC, samt Landspokalturneringen i 2001.

Klubben vant 1. divisjon sesongen 2013/14.

## Spillerstall
Oppdatert 11. april 2024.

### Utlånte spillere

## Meritter
* **Superligaen: (1)** 1993&ndash;94
* **Landspokalturneringen: (1)** 2000&ndash;2001
* **UEFA Intertoto Cup: (1)** 1996

## Kjente spillere med tilknytning til klubben
:*Se også [[:Kategori:Silkeborg-spillere]].*

## Referanser


## Eksterne lenker
* Klubbens offisielle nettsider
Cameron Sharp

**Robert Cameron Sharp** (født 3. juni 1958 i Ayrshire) er en skotsk tidligere friidrettsutøver som representerte Storbritannia internasjonalt på 100- og 200 meter. Karrierens desiderte høydepunkt var sølvmedaljen på 200 meter under EM 1982 i Athen.

## Referanser


## Eksterne lenker
*
Lesothisk loti

**Loti** (flertall *maloti*; ISO 4217:LSL) er valutaen i kongeriket Lesotho i det sørlige Afrika. Den er delt inn i 100 *lisente* (entall *sente*). ISO 4217-koden for valutaen er *LSL*. Sentralbanken er Lesothos sentralbank.

Etter å ha benyttet sørafrikansk rand, og før det sørafrikansk pund, innførte Lesotho sin egen pengeenhet i 1980. Loti betyr «fjell» på sesotho.

Gjennom Common Monetary Area er lotien låst mot sørafrikansk rand, slik at én loti er verdt én rand. Begge valutaene er aksepterte i Lesotho.

Myntrekken omfatter valørene 5, 10, 20 og 50 lisente og 1, 2 og 5 loti (2018). Sedler pålydende 2, 5, 10, 20, 50, 100 og 200 loti.

## Referanser


## Eksterne lenker
*
Mosambikisk metical

**Metical** (flertall: *meticais*; ISO 4217:MZN) er valutaen som benyttes i Mosambik, forkortet med symbolet *MZN* eller *MTn*. Den er delt inn i 100 centavos, men de er ikke lenger i bruk på grunn av inflasjon etter valutaens introduksjon.
Malawisk kwacha

**Kwacha** (MWK) har vært myntenheten i Malawi siden 1971. Da erstattet den malawiske pund med en kurs på 2 kwacha = 1 pund. Den deles i 100 tambala. Kwacha er også myntenheten i Zambia.

Navnet kwacha er avledet av macâca betyr «soloppgang» på bemba, mens tambala betyr «hane» på nyanja.

## Referanser


## Eksterne lenker
*
Norske Harehundklubbers Forbund

**Norske Harehundklubbers Forbund** (NHKF) er en sammenslutning av distriktsklubber som organiserer 18 harehundklubber rundt om i Norge. Forbundet ble stiftet i 1954 og utgir årlig fire utgaver av tidsskriftet *Harehunden*. Arbeidet med de ulike støverrasene (12) organiseres i såkalte *raseringer* (11). Av de tolv hunderasene som inngår i forbundet har elleve egne raseringer. Istarskistøver mangler fortsatt egen rasering.

## Hunderaser
* Beagle
* Drever
* Dunker
* Finsk støver
* Haldenstøver
* Hamiltonstøver
* Hygenhund
* Istarskistøver
* Luzernerstøver
* Schillerstøver
* Schweizerstøver
* Smålandstøver

## Raseringer
* Beagleringen Norge
* Norsk Dreverring
* Dunkerringen
* Finskstøverforeningen Norge
* Haldenstøverklubben
* Hamiltonringen
* Hygenringen
* Luzernerringen
* Norsk Schillerstøverklubb
* Schweizer'n
* Smålandstøverforeningen

## Eksterne lenker
* Norske Harehundklubbers Forbund
Hans-Peter Ferner

**Hans-Peter Ferner** (født 6. juni 1956 i Neuburg an der Donau) er en tysk tidligere friidrettsutøver som konkurrerte for Vest-Tyskland på mellomdistanse. Hans store meritt er gullmedaljen på 800 meter fra  EM 1982 i Athen, hvor han overraskende slo løperlegenden Sebastian Coe.
## Referanser


## Eksterne lenker
*
Victorie Wiltersen

**Victorie Wiltersen** (f. ca. 1998) er en fiktiv person, og barnet av Rulle Wiltersen og Fleur Delacour i bøkene om Harry Potter.
Det er avslørt at hun hadde et forhold med Nymfadora Dult og Remus Lupus' sønn Teddy Lupus.
Jorma Härkönen

**Jorma Kalevi Härkönen** (født 17. mai 1956 i Saari) er en finsk tidligere mellomdistanseløper, best kjent for å ha vunnet bronsemedalje på 800 meter under EM 1982 i Athen. I dette løpet slo østtyske Hans-Peter Ferner overraskende storfavoritten Sebastian Coe.

## Referanser


## Eksterne lenker
*
José Manuel Abascal

**José Manuel Abascal** (født 17. mars 1958 i Alceda, Cantabria) er en spansk tidligere mellomdistanseløper. Karrierens høydepunkt er bronsemedaljen på 1500 meter fra OL 1984 i Los Angeles. Bronsen fra EM 1982 i Helsingfors på samme distanse henger nok også høyt, fulgt av sølvmedaljen under VM innendørs 1987 i Indianapolis.

## Personlig rekord
* 1500 meter – 3:31.13 (1987)

## Referanser


## Eksterne lenker
*
Thomas Wessinghage

**Thomas Wessinghage** (født 22. februar 1952 i Hagen) er en tysk tidligere mellom- og langdistanseløper som konkurrerte for Vest-Tyskland, hovedsakelig på 1500 meter og 5000 meter. Karrierens høydepunkt var gullet på 5000 meter under EM 1982 i Athen. 

## Referanser


## Eksterne lenker
*
Johannes Vigdal

**Johannes Hansen Vigdal** (født 15. mars 1851, død 22. oktober 1929) var en norsk lærer, kirkesanger, gårdbruker og fjellfører. Han var fra gården Nedre Vigdal i Jostedalen i Luster i Sogn. Fra 1877 var han ansatt som lærer i Solvorn i Hafslo, også i Sogn. Han kjøpte et gårdsbruk på Valaker og drev dette ved siden av lærergjerningen.

I 1881 ble han spurt av den britiske fjellklatreren William Cecil Slingsby om han ville være med han som fjellfører. Vigdal skal da ha svart at han var villig til å følge Slingsby hvor det skulle være. Samme sommeren besteg de Knutsholstinden, Hellstugutinden og Mjølkedalstinden. 

I de to neste tiårene var Vigdal en ledende fører i norske fjell. Mange briter som søkte jomfruelige fjell, 
hyret Vigdal til sine turer. Sammen med skotten Cecil W. Patchell gikk han mange nye ruter til talløse fjelltopper i 
Jotunheimen. Sommeren 1897 var Vigdal med på flere førstebestigninger på Sunnmøre, alle sammen med en eller to briter. Vigdal hadde ry på seg for å være en utmerket klippeklatrer.

## Referanser


## Se også
* William Cecil Slingsby
* Søre Dyrhaugstinden
Den tyske ørns fortjenesteorden

**Den tyske ørns fortjenesteorden** (tysk:*Verdienstorden vom Deutschen Adler*, også kalt *Deutscher Adlerorden*) var en tysk nasjonalsosialistisk orden.

Den ble opprettet 1. mai 1937 og ble gitt hovedsakelig til ikke-tyske diplomater. Få unntak ble likevel gjort, Joachim von Ribbentrop ble tildelt etter at han ble utenriksminister 4. februar 1938, Reichsführer-SS Heinrich Himmler fikk tildelt en, og Konstantin von Neurath fikk tildelt en 20. april 1939. Antall utdelte er ukjent, og ordenen opphørte etter Det tredje rikes fall i 1945.

## Design
Utmerkelsen er et kors basert på malteserkorset, med tyske ørner i gull i hjørnene, bærende på et hakekors i klørne. Til militære (etter desember 1943) hadde korset også kryssede sverd. Korset henger i et 46 mm rødt bånd med striper av hvitt, sort og hvitt i sidene. De to høyeste klassene har en seks eller åttekantet stjerne festet bak korset, og er uten bånd. Utmerkelsen var basert på designet til Den sorte- og Den røde ørns orden.

## Klasser
**Fra 1937 til 1943 eksisterte den i seks klasser:**
* Großkreuz des Deutschen Adlerordens (Storkors)
* Deutscher Adlerorden mit Stern (med stjerne)
* Deutscher Adlerorden, 1. Stufe (1. klasse)
* Deutscher Adlerorden, 2. Stufe (2. klasse)
* Deutscher Adlerorden, 3. Stufe (3. klasse)
* Deutsche Verdienstmedaille (Tysk fortjenestemedalje)

**Fra desember 1943 ble ordenen også gitt til militære (med kors), og følgene ni klasser eksisterte:**
* Goldenes Großkreuz des Deutschen Adlerordens (Storkors i gull)
* Großkreuz des Deutschen Adlerordens (Storkors)
* Deutscher Adlerorden, 1. Stufe (1. klasse)
* Deutscher Adlerorden, 2. Stufe (2. klasse)
* Deutscher Adlerorden, 3. Stufe (3. klasse)
* Deutscher Adlerorden, 4. Stufe (4. klasse)
* Deutscher Adlerorden, 5. Stufe (5. klasse)
* Silberne Verdienstmedaille (Tysk fortjenestemedalje i sølv)
* Bronzene Verdienstmedaille (Tysk fortjenestemedalje i bronse)

## Mottakere
Storkorset i gull ble utdelt 14 ganger:
* Ion Antonescu, øverste sjef for den romanske hær 
* Boris III av Bulgaria, konge
* Galeazzo Ciano, italiensk utenriksminister
* Francisco Franco, spansk politiker og general
* Dr. Wilhelm Frick, Riksminister
* Heinrich Himmler, Reichsführer-SS
* Admiral Miklós Horthy, Ungarn
* Carl Gustaf Mannerheim, Sjefskommandør for de finske væpnede styrker
* General Hiroshi Oshima, japansk ambassadør
* Risto Ryti, finsk president
* Konstantin von Neurath, tysk utenriksminister
* Joachim von Ribbentrop,  tysk utenriksminister
* Jozef Tiso, slovakisk president 1939-1945, tildelt to ganger, for krigen mot Polen i 1939, og for invasjonen av Sovjetunionen 1942

En spesialutgave av storkorset i gull med diamanter  (*Grosskreuz des Deutschen Adlerordens in Gold und Brillanten*) ble tildelt Benito Mussolini 25. september 1937.
Uighur-khaganatet

**Uighur-khaganatet** (kinesisk: 回纥 / 回鶻), eller **Uighur-riket** var et tyrkisk khaganat som eksisterte i omkring ett århundre, fra 742 til 848. Riket var oppbygd som en stamme-konføderasjon under ledelse av adelen blant Orkhon-uighurene (回鶻), og ble av kineserne også kalt de «ni klaner» (昭武九姓, *Jiuxing*).
David Moorcroft

**David Robert Moorcroft** (født 10. april 1953) er en engelsk tidligere mellom- og langdistanseløper som en periode var verdensrekordholder på 5000 meter. Hans fremste meritter er bronsemedaljene fra EM 1978 i Praha og EM 1982 i Helsingfors, på henholdsvis 1500- og 5000 meter.

## Verdensrekorder
Under Bislett Games i 1982 løp han 5000 meter på 13:00.41, en forbedring av eksisterende verdensrekord med 5.79 sekunder, uten bruk av fartsholder. Tiden ble slått av Said Aouita først i 1985. I 1993 satte han verdensrekord i klasse 40+, ved å løpe en engelsk mil på 4:02.53.

## Referanser


## Eksterne lenker
*
Los Angeles Sol

**Los Angeles Sol** var et kvinnelig fotballag fra Carson rett utenfor Los Angeles i California i USA. Laget spilte i Women's Professional Soccer. Den 28. januar 2010 ble det bestemt at laget ble nedlagt med øyeblikkelig virkning.

Los Angeles Sol var det første kvinnelige fotballaget fra Los Angeles-området både i WPS og WUSA, men flere spillere spilte tidligere for San Diego Spirit fra San Diego. I sin første og eneste sesong i WPS bemerket Los Angeles Sol seg likevel som en sportslig og publikumsmessig suksess (i kvinnefotballmålestokk), og Los Angeles Sol, med stjernespissen  Marta, levde opp til det enorme forhåndsfavorittstempelet og vant serien overlegent. I sluttspillet tapte imidlertid Los Angeles Sol for Sky Blue FC i finalen.

I november ga Anschutz Entertainment Group tilbake sine aksjer i Los Angeles Sol til WPS, og det ble opp til WPS å finne noen nye sponsorer. WPS opplyste at den lovede sponsoren trakk seg i ellevte time, og dermed var mulighetene til å redde Los Angeles Sol borte. Lagets spillere blir fordelt utover de andre lagene i tradisjonell draft-stil.

## Kjente spillere
Kjente fotballspillere som har spilt for Los Angeles Sol er blant annet:
* Shannon Boxx
* Han Duan
* Marta
* Johanna Frisk
* Camille Abily

## Referanser


## Eksterne lenker
* Hjemmeside (engelsk)
Harehund

**Harehund** er betegnelse på en gruppe jakthunder som i hovedsak har blitt alet fram for jakt på haredyr. Harehundene er drivende hunder som inngår blant støverne. Dette er hunder utmerker seg med spesielt god luktesans og stor utholdenhet. De er gjerne mellomstore til store i størrelse, glatthårede, hardføre og har ofte stor jaktlyst. De fleste harehunder er også gode familiehunder, men de krever gjerne ganske mye mosjon for å trives. Harehundene passer derfor best for aktive friluftsmennesker og jegere.

I Norge organiseres mange av harehundklubbene av Norske Harehundklubbers Forbund. Tre harehundraser er norske av opprinnelse. Dette er dunker, haldenstøver og hygenhund. Av de tre er det dunker som har høyest registreringstall av valper, mens haldenstøver og hygen har noe mindre. 

## Se også
* Støvere

## Kilder
*
Ryan Donaldson

**Ryan Donaldson** (født 1. mai 1991) er en engelsk fotballspiller som spiller for Hartlepool United FC.

Donaldson fikk sin seriedebut for Newcastle United den 31. august 2009 da han kom inn som innbytter for Danny Guthrie i 1-0-seieren over Leicester City.

## Eksterne lenker
*
Indexi (musikkpris)

**Indexi** (tidligere *Davorin*) er den bosniske musikkprisen. Den ble grunnlagt i 2002, i Zenica, av Josip Dujmović. Det opprinnelige navnet på premien ble gitt til ære for den mest kjente bosniske pop/rock vokalisten Davorin Popović, det nye navnet for dennes band Indexi.

## Eksterne lenker
*
It’s a Heartache

**«It's a Heartache»** er en britisk countrypop-sang med melodi og tekst av Steve Wolfe og Ronnie Scott, som ble spilt inn på plate av Juice Newton i 1977 samt av Bonnie Tyler (på RCA) og Ronnie Spector (fra The Ronettes) i 1978. Produsenter for Tylers plate var Steve Wolfe og Ronnie Scott.

Tylers versjon viste seg å bli den største listehiten med en tredjeplass på den amerikanske Billboard Hot 100-singlelisten og en fjerdeplass på den britiske singlelisten.

Tylers innspilling ble også en amerikansk Top Ten countrymusikk-hit.

Newtons versjon ble utgitt i 1977 på de utenlandske utgivelsene av hennes album *Come to Me*. Singleplaten solgte til gull i Mexico og var den opprinnelige listeversjonen i USA med en 86.-plass på den amerikanske Billboard Hot 100-singlelisten i 1978 før Tylers raskt utgitte coverversjon formørket Newtons singleliste-suksess.

## Coverversjoner

Siden 1977 har tallrike coverversjoner blitt utgitt på plate.
 
Countrypopgruppen Dave & Sugar utgav en coverversjon i 1981. Den nådde en 32.-plass på den amerikanske countrylisten.

Trick Pony utgav en coverversjon på albumet *R.I.D.E*. Den ble utgitt på single i 2005 og nådde en 22.-plass på samme liste.

En versjon finnes på Arab Straps *Ten Years of Tears*.

## Norske versjoner

Arne Bendiksen, Prima Vera samt Kruse og Hamnes har skrevet norske tekster. Bendiksens norske tittel er «Du er ensom». Prima Veras versjon bærer tittelen «Gi meg penger». Kruses og Hamnes' versjon heter «For et topplag».

### Innspillinger

Produsent for Johansens versjon var Jan Høiland.

## Tysk versjon

Wenche Myhre spilte inn sangen og ga den ut på singel i 1978. På tysk heter sangen *Lass mein Knie, Joe*. Den tyske teksten er skrevet av W. Hofer.

## Dansk versjon

Wenche Myhre spilte inn sangen og ga den ut på singel i 1978. På dansk heter sangen *Flydt din hånd, John*.

## Listeplasseringer

## Referanser
Johannes Vinjum

**Johannes Vinjum** (født 1930 i Aurland i Sogn, død 23. november 1991 i Oslo) var kunstmaler og grafiker. Vinjum gjennomførte kunststudier i Oslo. 

Flere av arbeidene hans er å finne i Nasjonalgalleriet, Riksgalleriet og Museet for samtidskunst. Hans kjæreste motiv var fjellene i Aurland, katedralen i Chartres og barneportretter. Vinjum var festspillutstiller i Bergen i 1984. Etter at han døde, gav familien en stor malerisamling til Aurland kommune. Denne samlingen er nå å finne i Galleri Vinjum på Aurlandsvangen.

## Referanser


## Litteratur
* Flor, Rostad, Hougen: *Johannes Vinjum*  ISBN 82-90455-00-3

## Eksterne lenker
*    Sogn og Fjordane fylkesleksikon: Johannes Vinjum
*    Vibeke Hurum: Johannes Vinjum
Andrej Prokofjev

**Andrej Vasiljevitsj Prokofjev** (russisk: Андрей Васильевич Прокофьев, født 6. juni 1959, død 19. juni 1989) er en tidligere russiske friidrettsutøver som representerte Sovjetunionen på korte distanser. Hans fremste meritt var trolig gullmedaljen på 4 x 100 meter under OL 1980 i Moskva, fulgt av sølvmedaljen på 110 meter hekk i EM 1982 i Helsingfors og sølvmedaljen på 4 x 100 meter i VM 1983 i Helsingfors.

## Referanser


## Eksterne lenker
*
Allen Coombs

**Allen William Mark «Doc» Coombs** (født 23. oktober 1911, død 30. januar 1995) var en britisk elektronikkingeniør på Post Office Research Station, Dollis Hill. Han var en av designerne av Mark II eller produktversjonen av Colossus-dataen, som ble brukt i Bletchley Park for å knekke koder under andre verdenskrig, og tok over som leder for prosjektet da Tommy Flowers bevegte seg videre til andre prosjekter.

## Referanser


## Kilder
* A.W.M. Coombs: «The Making of Colossus». I: *Annals of the History of Computing*, volum 5, nr. 3 1983 (s. 253–259)

## Eksterne lenker
* Artikkel av Brian Randall
* Nekrolog i The Independent
Konstantin von Neurath

**Konstantin Freiherr von Neurath** (født 2. februar 1873 i Vaihingen i Kongeriket Württemberg, død 14. august 1956 i Enzweihingen i Baden-Württemberg) var en tysk nazist, diplomat, utenriksminister (1932–1938), og guvernør i Böhmen-Mähren fra 21. mars 1939 til 24. august 1943. 

Han ble etter krigen (1946) dømt til 15 års fengsel for krigsforbrytelser og forbrytelser mot menneskeheten. Han slapp ut fra Spandau-fengselet allerede i 1954 av medisinske årsaker (etter å ha hatt ett hjerteinfarkt).

## Bakgrunn
Neurath var født i Kongeriket Württemberg i en schwabisk lavadelsfamlie som sønn av godseieren, politikeren og kammerherren Konstantin Sebastian von Neurath. Han studerte juss ved Eberhard-Karls-Universität Tübingen og ved Humboldt-Universität zu Berlin. Etter avlagt eksamen arbeidet han ved et lokalt advokatkontor i hjembyen, men gikk inn i offentlig tjeneste i 1901 da han ble ansatt ved det tyske utenriksdepartementet i Berlin. I perioden 1903 til 1914 tjenestegjorde han ved den tyske ambassaden i London, og deretter som ambassaderåd i Konstantinopel.

## Første verdenskrig

Etter utbruddet av første verdenskrig ble han beordret som offiser ved et infanteriregiment, hvor han i desember 1914 ble tildelt Jernkorset. Etter å ha blitt alvorlig skadet i 1916, ble han dimittert fra militær tjeneste og vendte tilbake til sin diplomatiske post i Det osmanske riket. Fra slutten av 1917 og resten av krigen ledet han regjeringen i Württemberg hos Vilhelm II av Württemberg.

I 1919 vendte han tilbake til diplomatisk tjeneste, som sendemann til København, og fra 1921 og fram til 1930 i Roma.

## Politiker

Etter Gustav Stresemanns død, var det Neurath som president Paul von Hindenburg ønsket som den nye utenriksministeren, men dette ble ikke politisk mulig før i 1932 da Franz von Papen dannet regjering. Han beholdt denne posten under de kommende regjeringer av Kurt von Schleicher og Adolf Hitler, hvor Neurath sto som en eksponent for en konservativ, faglig rettet embetsutøvelse.

Neurath gikk av 4. februar 1938 og ble erstattet med sin gamle rival Joachim von Ribbentrop.  Hitler utnevnte ham da som minister uten portefølje, noe som medførte at Neurath var formelt sett regjeringsmedlem helt fram til krigens avslutning, men uten noe politisk makt.

Etter den tyske innmarsjen i Tsjekkoslovakia 15. mars 1939 ble Neurath såkalt *riksprotektor* for Böhmen-Mähren. Hitler var misfornøyd med at Neurath ikke brukte harde nok midler til å slå ned den tsjekkiske motstandsbevegelsen og hans stedfortreder Reinhard Heydrich fikk i september 1941 overdratt alle Neuraths fullmakter. Neurath søkte om avskjed, men denne ble ikke innvilget før i august 1943 og erstattet av Wilhelm Frick. I mellomtiden hadde Kurt Daluege overtatt fullmaktene etter motstandsbevegelsens likvidering av Heydrich.

## Referanser
Kutre Dulecha

**Kutre Dulecha** (født 1978) er en etiopisk friidrettsutøver som konkurrerer i mellomdistanse- og langdistanseløp.

Dulechas store gjennombrudd kom med bronsemedaljen på 1500 meter under VM 1999 i Sevilla. Hun ble nummer fire ved OL 2000 i Sydney. Under innendørs-VM 2004 ble hun verdensmester på 1500 meter.

I tillegg til merittene på mellomdistansene ble hun i 2000 verdensmester i terrengløp. Hun har også vunnet Amsterdam maraton (2005).

## Referanser


## Eksterne lenker
*
Jared Tallent

**Jared Tallent** (født 1984) er en australsk friidrettsutøver (kappgjenger). Han ble olympisk mester i 50 km kappgang i Sommer-OL 2012 i London. Sergej Kirdjapkin kom først i mål, men ble senere diskvalifisert.

Tallent deltok i junior-VM 2001 der han endte på 19.-plass i 10 km kappgang. Som senior deltok han i VM 2005 i Helsingfors der han endte på 18.-plass. Bedre gikk det i Samveldelekene 2006 der han tok bronse i 20 km kappgang.

Under OL 2008 stilte han opp på både 20- og 50-kilometeren, og tok medalje i begge øvelsene. Det ble sølv på den lengste distansen og bronse på den korteste.

Han tok sølv under Sommer-OL 2016, og han har tre sølvmedaljer fra VM i friidrett, fra 2011 i Daegu, 2013 i Moskva og fra VM i friidrett 2015 i Beijing.

## Referanser


## Eksterne lenker
*
Pokémon HeartGold og SoulSilver

***Pokémon HeartGold*** og ***SoulSilver*** er oppgraderte versjoner av *[[Pokémon Gold og Silver]]* til Game Boy, slik som *[[Pokémon FireRed og LeafGreen]]* var nye og oppgraderte versjoner av *[[Pokémon Red og Blue]]*. *HeartGold* og *Soulsilver* er de fjerde og femte hovedspillene lansert i Pokémon-serien under generasjon IV. Spillene ble utgitt den 12. september 2009 i Japan, 14. mars 2010 i Nord-Amerika, 4. februar 2010 i Korea, 25. mars 2010 i Australia og 26. mars i Europa.

## Nye funksjoner
* Den mannlige spillbare karakteren «Gold», har fått nytt design, mens den kvinnelige spillbare personen fra ''Crystal'', «Kris» er byttet ut med en ny figur ved navn «Lyra».
* Det motsatte kjønnet vil ha en aktiv rolle i historien slik det var i *[[Pokémon Ruby og Sapphire]]* og *[[Pokémon Diamond og Pearl]]*.
* Spillet har cutscenes (bilder) når du går inn på et nytt område.
* Et nytt oppdrag med en «spiky-eared» Pichu, er lagt til i Ilex Forrest.
* Alle 493 pokémon, kan benyttes i spillet. Alle disse vil følge etter bak deg når du går, på lik linje som med Pikachu i Pokémon Yellow.
*Kyogre, Groudon og Rayquaza er mulig og få tak i på disse spillene, Kyogre på Heart Gold, Groudon på Soul Silver, og hvis noen bytter over Groudon/Kyogre fra det motsatte spillet, vil du kunne møte og fange Rayquaza.
* Hvis du overfører Jirachi eller Arceus fra Diamond, Pearl eller Platinum, vil du aktivere nye oppdrag i spillet. Jirachi aktiverer et nytt sted som heter «Edge of the Night Sky», og Arceus aktiverer et nytt område i «Ruins of Alph», hvor du skal kunne skaffe deg enten Dialga, Palkia eller Giratina i level 1.
* PokéGear har fått nytt design, mens PC-ens grensesnitt er tilsvarende det man finner i spillene *Ruby*, *Sapphire*, *Emerald*, *Diamond*, *Pearl* og *[[Pokémon Platinum|Platinum]]*. PokéDex har også fått nytt grensesnitt.
* Battle Tower som var å finne i *Crystal*, gjør comeback i en utvidet utgave kalt «Battle Frontier». Battle Frontier er å finne like vest for Olivine City.
* Det er lagt til et nytt område vest for Cianwood City. Området omfatter to nye ruter samt en Safari Zone. Den gamle Safari Zone på Kanto, er omgjort til Pal Park.

### PokéWalker
PokéWalker er et pedometer som følger med alle *HeartGold* og *SoulSilver*-spill. Du kan overføre dine pokémon til denne, og mens man går i det virkelige liv, vil pokémon man har overført til denne, få erfaringspoeng på lik linje med at den går bak deg i spillene. Pokémonen vil også bli mer lykkelig av dette, også dette som i spillene. Den vil også ha en «Item Finder», som gjør at plukker opp diverse «item» til deg. Den vil i tillegg ha en slags «PokéRadar», som gjør at en kan fange diverse pokémon i PokéWalkeren.

## Eksterne lenker
*
Fengtianklikken

**Fengtianklikken** (kinesisk: 奉系; pinyin: *Fèng Xì*) var en av flere klikker eller fraksjoner som brøt ut fra Beiyangklikken i krigsherretiden i Republikken Kina. Den har sitt navn etter provinsen Fengtian (nå Liaoning) og ble anført av  Zhang Zuolin. Fengtianklikken kjempet mot Zhiliklikken om kontrollen over Beijing under første Zhili-Fengtian-krig (1922) og andre Zhili-Fengtian-krig (1924). 

Fengtianklikkens styrke begynte å avta under Nordekspedisjonen som Kuomintang satte inn mot de nordlige krigsherrer. Under retretten nordover i 1928 sprengte Zhang Zuolins japanske støttespillere opp hans tog og tok livet av ham. Etter japanernes snikmord av ham overtok hans sønn, Zhang Xueliang, lederskapet for klikken. Zhang Xueliang gikk deretter over til Chiang Kai-shek med hele sin hær.
Domingo Ramón

**Domingo Jesús Ramón Menargues** (født 10. mars 1958 i Crevillente, Alicante) er en spansk tidligere friidrettsutøver, best kjent for bronemedaljen fra 3000 meter hinder under EM 1982 i Athen. Ramón sin personlig rekord 8:15.74, ble satt 21. juli 1980 i OL i Moskva.

## Referanser


## Eksterne lenker
*
Antonio Corgos

**Antonio Corgos Cervantes** (født 10. mars 1960 i Barcelona, Catalonia) er en spansk tidligere lengdehopper. Han vant to sølvmedaljer i EM innendørs, men karrierens høydepunkt var udiskutabelt sølvmedaljen fra EM utendørs 1982 i Athen.

## Referanser


## Eksterne lenker
*
Jan Leitner

**Ján Leitner** (født 14. september 1953 i Znojmo, Tsjekkoslovakia) er en tsjekkisk tidligere lengdehopper. Hans to fremste meritter er sølvmedaljen i EM 1982 i Athen og gullmedaljen fra VM innendørs 1985 i Paris. Leitner vant innendørs-EM i 1984 og fikk tredjeplass i 1986.

## Referanser


## Eksterne lenker
*
Aleksander Jazevitsj

**Aleksander Jazevitsj** (født 8. september 1956) er en tidligere friidrettsutøver som representerte Sovjetunionen. Han er best kjent for sølvmedaljen på 400 meter hekk under EM 1982 i Athen.

## Referanser


## Eksterne lenker
*
Uwe Ackermann

**Uwe Ackermann** (født 12. september 1960 i Zwickau) er en tysk tidligere friidrettsutøver som representerte Øst-Tyskland på 400 meter hekk.
Hans fremste prestasjon er bronsemedaljen fra EM 1982 i Athen, hvor han løp på 48.64.

## Personlig rekord
* 400 m hekk – 48.50 (7. juli 1982)

## Referanser


## Eksterne lenker
*
Philippe Le Hardy de Beaulieu

**Philippe Le Hardy de Beaulieu** (født 1887, død 1942) var en belgisk fekter som deltok i de olympiske leker 1912 i Stockholm, han deltok også under Ekstralekene 1906 i Athen.

Le Hardy de Beaulieu vant en olympisk bronsemedalje i fekting under Sommer-OL 1912 i Stockholm. Han kom på tredjeplass i den individuelle konkurranseb i kårde, bak sin landsmann Paul Anspach og Ivan Osiier fra Danmark.

Seks år tidligere, under Ekstralekene 1906 i Athen, var han med på det belgiske laget som kom på tredjeplass, bak Frankrike og Storbritannia, i lagkonkurransen i kårde.

## OL-medaljer
* 1912  Stockholm -  Bronse i fekting, kårde 
* (1906  Athen -  Bronse i fekting, kårde lagkonkurranse (Belgia)

## Referanser


## Eksterne lenker
*
Bagatur

**Bagatur** (kinesisk: 巴特尔, pinyin: *Bate'er*,  født i februar 1955 i Kangping i provinsen Liaoning i Folkerepublikken Kina) er en mongolskettet kommunistisk politiker i Folkerepublikken Kina. Han to magstergrad i politisk økonomi og ble yrkesaktiv i 1973.  Han gikk inn i Kinas kommunistiske parti i 1981 og besatte deretter en rekke stillinger i forskjellige lokale grener av partiet, blant annat i Beijing. Årene 1989&ndash;1990 studerte han i Japan. Han er for tiden ordførende i den autonome regionen Indre Mongolia.

## Referanser


## Eksterne lenker
*
Gerard Nijboer

**Gerard Nijboer** (født 1955) er en nederlandsk tidligere maratonløper.

Karrierens høydepunkt var sølvmedaljen fra OL 1980 i Moskva og seieren i EM 1982 i Athen. Etter gullmedaljen i Athen ble han kåret til årets nederlandske utøver. Nijboer sin personlige rekord er på 2:09:01 fra Amsterdam Marathon, 26. april 1980, som på denne tiden var tidenes nest raskeste etter Derek Claytons 2:08:34 fra 1969.

## Referanser


## Eksterne lenker
*
Eira (skip)

**«Eira»** har vært navnet på flere skip:

* DS «Eira» (1891) – Lokalruteskip
* DS «Eira» (1896) – Lokalruteskip
* MF «Eira» (1955) – Bilferge som tilhørte Møre og Romsdal Fylkesbåtar.
* MF «Eira» (2002) – Bilferge tilhørende Fjord1
* S/S Eira, finsk skip
Armand Parmentier

**Armand Parmentier** (født 1954) er en belgisk tidligere maratonløper, som vant sølvmedalje under EM 1982 i Athen.

## Internasjonale konkurranser

## Referanser


## Eksterne lenker
*
Félicien Courbet

**Félicien Courbet** (født 25. februar 1888, død 20. desember 1967) var en belgisk svømmer og vannpolospiller som deltok i flere olympiske leker, 1908 i London,
1912 i Stockholm og 1920 i Antwerpen.

Courbet vant en olympisk bronsemedalje i vannpolo i Sommer-OL 1912 i Stockholm. Han var med på det belgiske vannpololaget som kom på tredjeplass bak Storbritannia og Sverige. 

Han klarte ikke å vinne noen medalje i svømming i de tre olympiske lekene han deltok i. Han satte ny europarekord på 100 meter bryst med 1.22,6  i Brussel 30. september 1909.
 
## OL-medaljer
* 1912  Stockholm -  Bronse i vannpolo,  Belgia

## Referanser


## Eksterne lenker
*
Per N. Hagen

**Per N. Hagen** (født 12. juni 1936, død 9. januar 2010) var en norsk bonde og politiker som representerte Senterpartiet. Hagen var ordfører i Tynset fra 1972 til 1987. Deretter var han statssekretær i kommunal- og regionaldepartementet i to perioder, først under Johan J. Jakobsen, i perioden 1989 til 1990 og deretter under Ragnhild Q. Haarstad i perioden 1997 til 1999.

Hagen var vararepresentant på Stortinget for Hedmark Senterparti i perioden 1977 til 1981. Han var også leder for Stortingets kontrollutvalg for etterretnings-, overvåkings- og sikkerhetstjeneste (EOS-utvalget) fra 1996 til 1997.

Han fikk Trollkjerringprisen i 2003.

## Referanser


## Eksterne lenker
*
Robert Hennet

**Robert Joseph Charles Hennet** (født 22. januar 1886, død 1930) var en belgisk fekter som deltok under Sommer-OL 1912 i Stockholm og Sommer-OL 1920 i Antwerpen.

Hennet ble olympisk mester i fekting under OL 1912 i Stockholm. Han var med på det belgiske laget som vant gull i lagkonkurransen i kårde.

## OL-medaljer
* 1912  Stockholm -  **Gull** fekting, kårde lag  Belgia

## Referanser


## Eksterne lenker
*
Janusz Trzepizur

**Janusz Roman Trzepizur** (født 21. mai 1959 i Namysłów) er en polsk tidligere høydehopper, best kjent for å ha vunnet sølvmedalje i høydehopp under EM 1982 i Athen. Han har også sølvmedalje fra innendørs-EM i 1982, begge gangene bak Dietmar Mögenburg fra tidligere Vest-Tyskland.

## Referanser


## Eksterne lenker
*
Haugsjåsund

**Haugsjåsund** er ei grend i Nissedal kommune i Telemark. Stedet ligger langs riksvei 41, ca.  sør for Treungen, og ca.  nord for Åmli i Aust-Agder. Haugsjåsund har blant annet en landhandel, en barnehage og en familiecamping. Stedet er også kjent for sine jettegryter, som er et populært badested.

Ved Haugsjåsund renner Fyresdalsåna og Nisserelva sammen og danner Nidelva.

## Referanser
Jean Hoffman

**Jean Hoffman** (født 29. september 1893, død ukjent) var en belgisk sportsutøver som deltok i de olympiske leker 1912 i Stockholm.

Hoffman vant en olympisk bronsemedalje i vannpolo under Sommer-OL 1912 i Stockholm. Han var med på det belgiske vannpololaget som kom på tredjeplass bak Storbritannia og Sverige.
   
## OL-medaljer
* 1912  Stockholm -  Bronse i vannpolo,  Belgia

## Eksterne lenker
*
Lars Johan Bucht

**Lars Johan Bucht** (født 3. juli 1813 i Karungi i Norrbotten i Sverige, død 8. november 1852 i Kautokeino), var lensmann.

Bucht var lensmann i Överluleå fra ca. 1838 til 1848, da han ble suspendert for «försummelse i tjänsten» og søkte avskjed.

Fra 1848 til 1849 arbeidet han i Mounioniska i Finland som kontorassistent. Her engasjerte han seg også i arbeidet mot læstadianismen, som hadde fått stor oppslutning i distriktet. Fra 1849 søkte han arbeid på Finnmarkskysten, 
og fikk etter en stund arbeid hos en handelsmann i Talvik.

I september 1851 reiste han med handelsmann Carl Johan Ruth til Kautokeino for å hjelpe han med forretningsdriften. 
I Kautokeino var det på den tiden stor religiøs uro knyttet til den læstadianske vekkelsen. Lensmann Ole Isaksen Hætta var selv tilknyttet vekkelsen, og sokneprest Stockfleth sendte klage til futen over at lensmannen ikke greide å sørge 
for ro på stedet, slik at han kunne gjennomføre gudstjenestene. Stockfleth rådet futen til å gi Bucht fullmakt til å virke 
som lensmann. Da Ole I. Hætta ble avsatt 8. desember 1851, ble Bucht foreløpig ansatt i lensmannstillingen.

Som lensmann fikk Bucht ansvar for å gjennomføre arrestasjoner og innkreving av saksomkostninger for de som var dømt etter uroen. De åndelig vakte samene så på Bucht som en fiende, og ved Kautokeino-opprøret 8. november 1852 ble både Bucht og handelsmannen drept.

## Referanser


## Kilder
* Nellejet Zorgdrager. *De rettferdiges strid : Kautokeino 1852 : samisk motstand mot norsk kolonialisme* ; oversatt 
fra nederlandsk av Trond Kirkeby-Garstad. – Nesbru : Vett & viten ; Oslo : i samarbeid med Norsk folkemuseum, 1997. – 558 s..(Samiske samlinger ; B.18, red.: Ove Pettersen).

* *Länsman Buchts brev*. Tornedalica nr 25 1978.

## Eksterne lenker
* Kautokeino, Ministerialbok nr. 2 (1843-1861), Døde og gravlagde 1853, side 196
Speedwell Island

**Speedwell Island** (tidligere *Eagle Island*, spansk: *Isla Águila*) er en av Falklandsøyene, beliggende i Falklandssundet sørvest for Lafonia på Øst-Falkland. Den strekker seg om lag 17,5 kilometer fra nord til sør, og er opptil 5 kilometer bred. Øya har vært drevet som sauefarm i over hundre år og har en liten bosetning på østkysten.

Speedwell Island er fri for gnagere og har dermed en rikt fugleliv, med over 40 arter registrert. Det er store forekomster av arter som magellanpingvin, bøylepingvin, brunhodegås, magellanmåke, sørkjempepetrell og Cobb's Wren.

Sjøløver yngler på øya, og sørlig elefantsel forekommer også i området.

## Referanser
Gap

**Gap** kan sikte til:

* Gap (Hautes-Alpes), en by og kommune i departementet Hautes-Alpes i Frankrike
* Gap (bioinformatikk), en verktøy i sekvenssammenstillingen
Aleksandr Krupskij

**Aleksandr Konstantinovitsj Krupskij** (russisk: Александр Константинович Крупский, født 4. januar 1960 i Irkutsk) er en russisk tidligere stavhopper som representerte Sovjetunionen og senere Russland. I 1982 vant han EM i Athen. I tillegg har han tre medaljer fra innendørs-EM.

## Referanser


## Eksterne lenker
*
Gap (bioinformatikk)

I sekvenssammenstilling av protein- eller DNA-sekvenser blir elementer av to eller flere sekvenser parvist tilordnet til hverandre. Noen ganger er det nødvendig å føye inn et **gap**, dvs. at et element i den første sekvensen ikke har et tilhørende eller liknende element i den andre sekvensen eller motsatt. Det samme gjelder multiple sammenstillinger med mer enn to sekvenser.

Et gap kan ha lengde større en 1 (dvs. at det tilsvarer flere sammenhengende elementer i den/de andre sekvensen/sekvensene) og er et tegn på enten innsetting eller delesjon. Det avhenger av om sekvensen de begge stammer fra inneholdt dette elementet eller ikke. Hvis det gjelder innsetting, så er det et element som har blitt føyet inn hvor gappet er nå. Hvis det gjelder delesjon, så betyr det at et element har blitt slettet i løpet av evolusjonen. Fordi man ofte ikke vet om gappet er en innsetting eller en delesjon, snakker man også om *indels*.

## Gaps i algoritmer for sekvenssammenstilling
Kostnader for et gap i sekvenssammenstilling deles ofte opp i GOP (gap opening penalty) og GEP (gap extension penalty). Den første står for kostnader for å åpne et gap, den siste står for å forlenge et gap. Det er ofte *billigere* å forlenge et gap enn å åpne et gap. Dette er fordi mekanismene som forårsaker mutasjoner i evolusjonen kan slette eller sette inn flere sammenhengende basepar på en gang. Det er altså mer sannsynlig at det har skjedd en mutasjon der flere baser har blitt satt inn eller fjernet på en gang enn at det har skjedd mange mutasjoner der en og en har blitt fjernet/lagt til. Verdiene for GOP og GEP settes slik at de best reflekterer dette.

Vanligvis bruker man en såkalt *affine gap kostnad*, dvs. at GOP er konstant og GEP er produktet av en konstant og lengden av gappet.
Dette inkluderer også særtilfellet av *linær gap kostnad* der GOP er på 0 slik at kostnadssummen er proporsjonal til lengden av gappet.
Polythoridae

* Euthorinae
* Miocorinae
* Polythorinae

**Polythoridae** er en gruppe av øyenstikkere som hører til gruppen vannymfer (Zygoptera). 

## Utseende
Middelsstore til store, slanke vannymfer. Vingene har vanligvis en eller annen form for mørke tegninger. Hos slekten *[[Chalcopteryx]]* er bakvingene hos hannene mørkt metallfargede, de andre slektene har gjerne mørke tverrbånd eller spissflekker. Larvene er kraftig bygde, hodet stort og rektangulært med relativt lange antenner (omtrent så lange som hodet). Vingeknoppene er relativt små, de tre gjellebladene på bakkroppsspissen er korte og brede, ofte med fingeraktige utskudd.

## Levevis
Som andre vannymfer er de rovdyr som jakter på små, virvelløse dyr.

## Systematisk inndeling

* ordenen **[[øyenstikkere]]**, (Odonata)  
** delgruppe vannymfer (Zygoptera)  
*** overfamilie   **[[praktvannymfer (overfamilie)|praktvannymfer]]**, (Calopterygoidea)
**** familien Polythoridae Munz, 1919
***** underfamilien Eucorinae Fraser, 1957
****** *[[Chalcothore montgomeryi]]*
****** slekten *[[Euthore]]* Selys, 1869 – 8 arter
***** underfamilien Miocorinae Fraser, 1957
****** *[[Kalocora aurea]]*
****** slekten *[[Miocora]]* Calvert, 1917 – 2 arter
****** *[[Stenocora percomuta]]*
***** underfamilien Polythorinae Munz, 1919
****** slekten *[[Chalcopteryx]]* Selys, 1853 – 4 arter
****** slekten *[[Cora]]* Selys, 1853 – 22 arter
****** slekten *[[Polythore]]* Calvert, 1917 – 19 arter

## Kilder
* Heckman, C.W. (2008) Encyclopedia of South American Aquatic Insects. Odonata - Zygoptera. Med nøkkel til artene. http://books.google.no/books?id=PG_td3hm7XoC&pg=PT65&lpg=PT65&dq=Polythoridae&source=bl&ots=-z28c1Jzi6&sig=rWnWAGtCoQCo27F31EgVWkgwi8c&hl=no&ei=6OCtSoOMMYf5-Absm5S1Bg&sa=X&oi=book_result&ct=result&resnum=10#v=onepage&q=Polythoridae&f=false

## Eksterne lenker
* 
* Foto av ''Chalcopteryx rutilans''
* Foto av ''Cora obscura''
*  www.nhm.uio.no/norodo/  – Et norskspråklig nettsted om norske øyenstikkere.
Danmark under Sommer-OL 1912

**Danmark under Sommer-OL 1912**. 152 sportsutøvere fra Danmark deltok i 13 sportsgrener under Sommer-OL 1912 i Stockholm. De deltok i sykling, friidrett, hestesport, skyting, fekting, fotball, turn, moderne femkamp, roing, seiling, svømming, bryting og tennis. Arne Højme var dansk flaggbærer under åpningsseremonien. Danmark kom på fjortendeplass på den uoffisielle medaljestatistikken med en gull- seks sølv- og fem bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Keith Connor

**Keith Leroy Connor** (født 16. september 1957 i Anguilla) er en tidligere friidrettsutøver som konkurrerte for Storbritannia i tresteg. Karrierens høydepunkt er gullmedaljen fra EM 1982 i Athen og bronsemedaljen under OL 1984 i Los Angeles.

## Referanser


## Eksterne lenker
*